DIPLOMADÍJ PÁLYÁZAT 2019 - BELSŐÉPÍTÉSZETI TAGOZAT

**Kedves idén diplomázó Belsőépítészek hallgatók!**

**A Magyar Építész Kamara Belsőépítészeti Tagozata idén ismételten pályázatot hirdet Belsőépítészeti Diplomadíjra.**

**Feltételek, jelentkezés: a** pályázaton a 2018. második vagy 2019. első félévben elkészült és időben leadott és megvédett MA szintű „építész tervező művész”, építőművész vagy belsőépítész környezettervező művész diplomamunkával lehet részt venni, amely belsőépítészeti irányultságú vagy hangsúlyos belsőépítészeti munkarészt is tartalmaz.

A pályázat beadásának helye: Magyar Építész Kamara Titkársága

1088 Budapest, Ötpacsirta u 2.

A pályázat beadásának időpontja: 2019. szeptember 02. – 13. hétfőtől péntekig

10.00 - 15.00 óra között.

**A pályázatokat személyesen vagy postai küldeményként kell eljuttatni.**

A pályázatok külső csomagolásán kérjük feltüntetni: „ Belsőépítészeti Diplomadíj 2019 ".

**Benyújtandó munkarészek tartalmi és formai előírásai: kötelező tartalmi és formai előírás nincsen.**

De javasoljuk az elkészült diplomamunkából egy füzetszerű, maximum 6 darab tartósan összefűzött A3 (420 x 297 mm) méretű szerkesztett lapot beadni, a könnyebb áttekinthetőség miatt. A beadott dokumentáció anyag tegye lehetővé a terv minél jobb megértését.

Az összefűzött A3 tervlapok beadandóak digitálisan is (pdf, pdfa, jpg formátumban), és eredeti és egyéb tervlapokat, fotómontázsokat és/vagy látványterveket lehet mellékletként a CD-re vagy DVD-re kérjük felmásolni.

A tervlapokon szerepelhet a szerző, tervezett létesítmény, a felsőoktatási intézmény és tanszék, és a konzulens neve valamint a tervezési helyszín megnevezése.

Külön lapon mellékelni kell a pályázó adatait ( Adatlap 2019).

Fontos szempont a belsőépítészeti elképzelések, a tervezett anyagminták bemutatása. ezért belsőépítész pályázathoz mellékletként be lehet adni vázlatokat, látványterveket, maketteket, fotomontázst, stb.

**A pályázatok elbírálása: a** pályázók diplomamunkáit a Belsőépítész Tagozat vezetősége és a Belsőépítészeti Szakmai Minősítő Bizottság tagjai fogják értékelni, és megfelelő színvonalú munkák esetén 1 Diplomadíjat ítélnek oda.

Az eredményhirdetést az Építészet Világnapján, 2019. október 7-én hétfő délután tartjuk, a Magyar Építészek Háza Kós Károly termében. Közös kiállításon mutatjuk be az építész, a belsőépítész, műemlékvédelem, a kert- és tájépítész, valamint a terület és településrendezési munkák díjazott terveit.

**Esetleges további kérdésekkel kapcsolatosan O. Ecker Judit tagozati elnököt lehet keresni a 343-0281 és a 341-0104-es telefonszámon.**

Budapest, 2019. május O. Ecker Judit  
 MÉK Belsőépítészeti Tagozat elnöke